OpenLLM-France/wikimedia huggingface dataset:
# Potassicsadanagaïta

La potassicsadanagaïta és un mineral de la classe dels silicats, que pertany al grup del nom arrel sadanagaïta. Va ser descrita originalment com magnesiosadanagaïta. El 1997 va passar a dir-se potassicmagnesiosadanagaïta, i una nova redefinició del grup de la sadanagaïta, aquesta l'any 2012, va provocar un nou canvi de nom, aquesta vegada al nom actual.

## Característiques

La potassicsadanagaïta és un silicat de fórmula química {K}{Ca₂}{Mg₃Al₂}(Al₃Si₅O$_{22}$)(OH)₂. Cristal·litza en el sistema monoclínic. La seva duresa a l'escala de Mohs es troba entre 5 i 6.
Segons la classificació de Nickel-Strunz pertany a «09.DE - Inosilicats amb 2 cadenes dobles periòdiques, Si₄O$_{11}$; clinoamfíbols» juntament amb els següents minerals: antofil·lita, cummingtonita, clinoholmquistita, grunerita, manganocummingtonita, manganogrunerita, permanganogrunerita, ferrofluoropedrizita, ferrifluoroleakeïta, actinolita, ferritschermakita, ferroactinolita, ferrohornblenda, ferrotschermakita, joesmithita, magnesiohornblenda, tremolita, tschermakita, cannilloïta, fluorcannil·loïta, parvomanganotremolita, fluorotremolita, potassicfluoropargasita, edenita, ferroedenita, ferrokaersutita, ferropargasita, hastingsita, kaersutita, magnesiohastingsita, pargasita, sadanagaïta, fluoroedenita, potassicferroferrisadanagaïta, potassicpargasita, potassicferrosadanagaïta, magnesiofluorohastingsita, potassicfluorohastingsita, potassicclorohastingsita, fluoropargasita, parvomanganoedenita, potassiccloropargasita, potassicferrocloroedenita, potassicmagnesiohastingsita, potassicferropargasita, cromiopargasita, ferro-taramita, barroisita, ferroferribarroisita, ferroferriwinchita, ferribarroisita, ferroferritaramita, ferroferricatoforita, ferrobarroisita, ferrorichterita, ferrowinchita, ferrokatophorita, ferritaramita, magnesiotaramita, richterita, winchita, taramita, fluororichterita, katophorita, potassicfluororichterita, potassicrichterita, ferrighoseïta, ferriwinchita, fluorotaramita, arfvedsonita, eckermannita, ferroeckermannita, ferroglaucòfan, glaucòfan, potassicmanganileakeïta, manganoarfvedsonita, ferrileakeïta, magnesioriebeckita, magnesioarfvedsonita, nyboïta, riebeckita, manganomanganiungarettiïta, ferroferrinyboïta, clinoferroferriholmquistita, ferrinyboïta, ferroferrileakeïta, ferroferrifluoroleakeïta, sodicferriclinoferroholmquistita, magnesiofluoroarfvedsonita, ferripedrizita, potassicferrileakeïta, fluoronyboïta, manganidellaventuraïta, fluoropedrizita, potassicarfvedsonita, ferriobertiïta, potassicmagnesiofluoroarfvedsonita, ferroferripedrizita, potassicmagnesioarfvedsonita, pedrizita, ferropedrizita, fluoroleakeïta i ferroferriobertiïta.

## Formació i jaciments

Va ser descoberta a l'illa de Myojin, al mar Interior de Seto (Prefectura d'Ehime, Japó). També ha estat descrita al Mont Somma (Campània, Itàlia). Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Potassic-sadanagaite» (en anglès). Mindat. [Consulta: 31 desembre 2019].
# Illes Yaeyama

Les illes Yaeyama (en japonès: 八重山諸島 Yaeyama-shotō; yaeyama: Yaima; okinawense: Ēdt.) És un arxipèlag en la prefectura de Okinawa, al sud del Japó.
Les illes són la part més remota entre els principals arxipèlags del Japó i contenen l'illa habitada més al sud (Hateruma) i la més occidental (Yonaguni).
Les illes formen la part sud de l'arxipèlag volcànic de les Illes Ryūkyū. La divisió administrativa del districte de Yaeyama abasta totes les illes Yaeyama excepte Ishigaki i les disputades Illes Senkaku.

## Geografia

El grup de les illes Yaeyama es compon de trenta-una illes, les més importants són:
* Ishigaki-jima (石垣島)
* Iriomote-jima (西表島)
* entre aquestes dues grans illes estan:
** Sotobanari-jima (外離島)
** Taketomi-jima (竹富島)
** Kuro-shima (黒島) i Aragusuku-jima (新城島)
** Kohama-jima (小浜島) i la petita Yubu-jima (由布島)
** Hatoma-jima (鳩間島)
* Hateruma-jima (波照間島), l'illa més meridional;
* Yonaguni-jima (与那国島), l'illa més occidental.
Ishigaki està a uns 260 quilòmetres de Taiwan, i a quaranta minuts en avió des d'Okinawa Honto.

### Illes Yaeyama no habitades

Les illes oficialment no habitades són:
* Ishigaki (Ishigaki-jima)
* Aragusuku (Aragusuku-jima)
* Hateruma (Hateruma-jima)
* Iriomote (Iriomote-jima)
* Kayama (Kayama-jima)
* Kohama (Kohama-jima)
* Kuroshima (Kuroshima)
* Sotobanari (Sotobanari-jima)
* Taketomi (Taketomi-jima)
* Yubu (Yubu-jima)
* Hatoma (Hatoma-jima)
* Yonaguni (Yonaguni-jima)

### Cultura

L'idioma yaeyama és la llengua nativa dels habitants de les illes, a excepció dels de l'illa Yonaguni, que compten amb la seva pròpia llengua. El japonès es parla com a segona llengua en totes les illes.
El 14 de juliol, durant l'Obon budista, se celebra el festival Mushaama a l'illa de Hateruma. És una festa de la collita que inclou danses i una desfilada de la fertilitat del déu local Miruku i els seus fills (els nens de la localitat).

## Referències

* ↑ http://www.viajeajapon.com/yae.htm
* ↑ http://universomarino.com/2010/04/14/las-islas-yaeyama-buceo-en-japon/ Arxivat 2020-11-26 a Wayback Machine.
* ↑ «Còpia arxivada» (en japanese). 離島関係資料（平成24年１月） p. 2, 8. 沖縄県企画部地域・離島課, 01-01-2012. Arxivat de l'original el 4 de març 2016. [Consulta: 13 desembre 2012].

## Enllaços externs

* Photo gallery of Yaeyama Islands Arxivat 2019-04-03 a Wayback Machine.
# Jacob Diaca

Jacob Diaca o Jacob el Diaca (segle v), fou un religiós sirià, diaca d'alguna església que podria ser Heliòpolis a Celesíria, o bé Edessa. Les fonts donen ambdós llocs com a possibles seus del seu diaconat.
Va viure vers la meitat del segle v i la seva única obra coneguda és Vita S. Pelugiae Meretricis Antiochiae, "La vida de Sant Pelagi, l'harlot d'Antioquia" del qual resulten totes les poques dades que es coneixen d'aquest personatge.

## Referències

* ↑ Holy Women of the Syrian Orient (en anglès). University of California Press, 1998, p. 54. ISBN 0520920953.
* ↑ Holy Women of the Syrian Orient (en anglès). University of California Press, 1998, p. 40. ISBN 0520920953.

## Bibliografia

* Article a Smith, William (editor). A Dictionary of Greek and Roman Biography and Mythology (en anglès), 1870.
# Jaime Ferrandis d'Híxar

Jaime Francisco Victor Ferrandis d'Híxar i Cabrera Sarmiento de Silva de Villandrando de la Cerda i Pinós nascut el 30 de gener de 1625 a Madrid i morí el 25 de febrer de 1700. Era fill d'Isabel Margarita Fernández d'Híxar i Castro-Pinós (IV duquessa d'Híxar), i de Rodrigo Sarmiento de Silva. L'any 1642 esdevenir el V duc d'Híxar i fou el IV comte de Guimerà. L'any 1678 les Corts d'Aragó li atorgaren la naturalització aragonesa.
Es casà tres vegades, tenint set fills amb la segona muller Mariana de Pignatelli d'Aragó, i amb la tercera, dos.
Fou virrei d'Aragó entre 1681 i 1692. L'any 1684 concedeix la desaparició de la jurisdicció civil i criminal de La Puebla d'Híxar.

## Vegeu també

* Comtat de Guimerà
* Ducat d'Híxar
* Escut de Pinós
# Javier Alonso Ruiz-Ojeda

Javier Alonso Ruiz-Ojeda (Logronyo, 7 d'agost de 1951) fou sotsgovernador del Banc d'Espanya entre 2017 i 2018. Llicenciat en Matemàtiques, va ocupar la Direcció General d'Operacions, Mercats i Sistemes de Pagaments al Banc d'Espanya.

## Biografia

Es va llicenciar en en Ciències Matemàtiques a la Universitat de Saragossa en 1980. Va ingressar al Banc d'Espanya en 1977. De 1984 a 1988 va ser titulat del Servei d'Estudis del banc central. Va ser nomenat director del departament d'Operacions en 1989 i ha representat a la institució en diferents organismes internacionals. Se'l considera un «un especialista en mitjans de pagament».
El seu nom va aparèixer per primera vegada com futurible per al càrrec de sotsgovernador a l'octubre de 2016. Al principi era una incògnita si el seu mandat anava a durar 2 o sis anys, ja que Restoy deixava el càrrec abans d'expirar el seu mandat; però posteriorment es va saber que acabaria simultàniament amb el del governador Luis María Limiti.

### Sotsgovernador del Banc d'Espanya

L'1 de desembre de 2016 es va saber el seu nomenament com a nou sotsgovernador de l'organisme amb efectes des de l'1 de gener de 2017. Va substituir a Fernando Restoy, que va deixar el càrrec i l'1 de gener de 2017 va prendre possessió com a president del Financial Stability Institute del Banc de Pagaments Internacionals (BPI). El seu mandat durarà tan sol 18 mesos posat que anirà lligat al de Luis María Limiti, governador del Banc d'Espanya, expirant tots dos al juny de 2018.
Per la seva condició de sotsgovernador, és conseller nat en la CNMV i també president del Fons de Garantia de Dipòsits.

## Referències

* ↑ «Real Decreto 721/2016, de 23 de diciembre, por el que se nombra Subgobernador del Banco de España a don Javier Alonso Ruiz-Ojeda.». BOE.es, 24-12-2016. [Consulta: 3 gener 2017].
* ↑ «Se busca subgobernador del Banco de España para dos o seis años». Cinco Días, 03-10-2016 [Consulta: 1 diciembre 2016].
* ↑ «Fernando Restoy abandona el Banco de España para irse al BIS». El Confidencial, 29-07-2016 [Consulta: 29 juliol 2016].
* ↑ «Javier Alonso será el ‘número dos' del Banco de España». El País, 1 diciembre 2016 [Consulta: 1 diciembre 2016].
* ↑ Agencias «Javier Alonso será subgobernador del Banco de España hasta junio de 2018 en sustitución de Fernando Restoy». RTVE.es. Agencias, 1 diciembre 2016 [Consulta: 1 diciembre 2016].
# Jeremiah Clarke

Jeremiah Clarke (c. 1674 - 1 de desembre de 1707) va ser un músic i compositor del Barroc anglès.
Es creu que va néixer a Londres el 1674. Va ser alumne de John Blow a la catedral de Saint Paul i més tard es convertiria en organista de la Chapel Royal. Una passió violenta i desesperada per una senyora molt bonica d'una classe social superior el va impulsar a suïcidar-se; va pensar a penjar-se i a ofegar-se, però finalment es va pegar un tret. Va ser succeït en el càrrec per William Croft.
Clarke actualment és recordat per una marxa molt popular atribuïda a ell, Prince of Denmark's March (c. 1700), que es coneix com la Trumpet Voluntary perquè s'interpreta amb trompeta, i que durant molt temps s'havia atribuït a Henry Purcell. La divulgada Trumpet Tune in D, també mal atribuïda a Purcell, està agafada de l'òpera The Island Princess, una producció musical conjunta de Clarke i Daniel Purcell, el germà més jove del Henry Purcell; aquesta pot ser, probablement, la raó de la confusió.
També va compondre peces per a clavicordi i orgue, misses i altres tipus de música sacra, incloent-hi 20 himnes i unes quantes odes.
# Jeremiah O'Donovan Rossa

Jeremiah O'Donovan Rossa (gaèlic irlandès Diarmaid Ó Donnabháin Rosa) (10 de setembre de 1831-29 de juny de 1915), fou un líder fenià irlandès, nascut a Rosscarbery, (comtat de Cork). El 1858 va crear l'Associació Phoenix que més tard es va integrar en la Germandat Republicana Irlandesa (IRB). Fou empresonat nombroses vegades per la seva implicació en el moviment fenià, i finalment exiliat el 1871, salpant cap als Estats Units a bord del Cuba amb el seu amic John Devoy i tres altres exiliats. Foren coneguts com The Cuba Five.
Des de Nova York Rossa organitzà les primeres campanyes de bombes a territori anglès en l'anomenada "campanya de la dinamita". També va patrocinar grups rebels com els Irish National Invincibles. La campanya fou abandonada vers el 1880 i va provocar una demanda d'extradició contra ell, que no fou atesa. Tanmateix, les seves tàctiques foren desautoritzades pels altres nacionalistes irlandesos.
El 1885 fou ferit lleument d'un tret a la seva oficina de Broadway per Yseult Dudley, una dona anglesa. El govern anglès afirmà que la dona era una alienada mental, però gairebé ningú s'ho va creure, ja que havia fundat una fundació ("Skirmishing Fund") per a atcar tothom qui lluités contra els britànics (see«Random Ramblings from a Republican».).
Tot i així, va visitar novament Irlanda el 1894 i el 1904, quan fou honorat a la ciutat de Cork. Quan va morir, John Devoy encarregà Thomas J. Clarke retornar el cos a Irlanda. Fou enterrat al cementiri de Glasnevin com un heroi i Patrick Pearse va llegir l'oració funerària.
# Jens Debusschere

Jens Debusschere (Roeselare, Flandes Occidental, 20 d'agost de 1989) fou un ciclista belga, professional des del 2011 fins al 2023. En el seu palmarès destaca el campionat nacional en ruta del 2014. És germà dels també ciclistes Maxim Debusschere i Kevin Debusschere.

## Palmarès

* 2005
** Campió de Bèlgica cadet en contrarellotge
* 2007
** Campió de Bèlgica júnior en ruta
** 1r al Tour des Flandes júnior
* 2009
** Campió provincial de Flandes Occidental
** Vencedor de 2 etapes a la Volta al Brabant flamenc
* 2010
** 1r a la Internatie Reningelst
** Vencedor d'una etapa a la Volta a la província de Namur
** Vencedor d'una etapa al Tríptic de les Ardenes
* 2013
** 1r al Campionat de Flandes
** 1r a l'Eurométropole Tour i vencedor d'una etapa
** 1r al Premi Nacional de Clausura
* 2014
** Campió de Bèlgica en ruta
** 1r al Premi Nacional de Clausura
** Vencedor d'una etapa al Tour de Valònia
* 2015
** 1r al Gran Premi de Valònia
** 1r al Circuit de Houtland
** Vencedor d'una etapa a la Tirrena-Adriàtica
** Vencedor d'una etapa a la Eurométropole Tour
* 2016
** 1r a l'A través de Flandes
* 2017
** Vencedor d'una etapa als Quatre dies de Dunkerque
** Vencedor d'una etapa a la Volta a Bèlgica
* 2018
** Vencedor d'una etapa al Tour de Valònia

### Resultats a la Volta a Espanya

* 2013. No surt (14a etapa)
* 2014. 107è de la classificació general
* 2017. Abandona (9a etapa)

### Resultats al Tour de França

* 2015. 145è de la classificació general
* 2016. No surt (15a etapa)
* 2019. 153è de la classificació general
* 2020. Fora de control (17a etapa)

### Resultats al Giro d'Itàlia

* 2018. 136è de la classificació general

## Referències

* ↑ «Cycling Transfers and Rumours for 2023 season» (en anglès). cyclingdigest, 21-02-2023. Arxivat de l'original el 4 de juny 2023. [Consulta: 6 agost 2023].

## Enllaços externs

* Fitxa a sitiodeciclismo.net
# Johann Gottlob Lehmann

Johann Gottlob Lehmann (Bad Gottleuba-Berggießhübel, 4 d'agost de 1719 - Sant Petersburg, 22 de gener de 1767) va ser un mineralogista i geòleg alemany conegut pel seu treball i contribucions en la investigació del registre geològic, que va conduir al desenvolupament de l'estratigrafia.
Lehmann va néixer a Saxònia i va assistir a la Universitat de Wittenberg, de la qual va rebre un doctorat el 1741, i després va establir una pràctica a Dresden. Vivint a Saxònia, va desenvolupar un interès per la indústria minera local i va publicar sobre la composició química dels jaciments de mineral. El 1750 la Reial Acadèmia de Ciències de Prússia li va encarregar que estudiés les pràctiques mineres a tota Prússia.
El 1761 l'Acadèmia Imperial de Ciències Russa el va convidar a Sant Petersburg, on esdevingué professor de química i director del museu imperial d'allà. Al jaciment de Beryozovskoye, als Urals, va descobrir un mineral de plom amb un color taronja vermellós (PbCrO4), que va anomenar Rotbleierz (mineral de plom vermell); avui rep el nom de crocoïta.
Lehmann, junt amb Georg Christian Füchsel i Giovanni Arduino, van ser els fundadors de l'estratigrafia.

## Referències

* ↑ Lehmann, Johann Gottlob. De Nova Minerae Plumbi Specie Crystallina Rubra, Epistola: Ad Virum Illustrem Et Excellentissimum Dominum De Buffon Directorem Horti Regii Botanici Parisini ... D. Iohannis Gottlob Lehmanni, Sacrae Caesareae Majestati a Consiliis Aulicis et Academiae Imperatoriae Petropolitanae Scient. Membri ... (en llatí), 1766.
* ↑ Beudant, Francois-Sulpice. Traite elementaire de Mineralogie. 2. ed (en francès). Verdiere, 1832.
# Jean Brichaut

Jean Brichaut (29 de juliol de 1911 - 1962) fou un futbolista belga.

## Selecció de Bèlgica

Va formar part de l'equip belga a la Copa del Món de 1934.

## Referències

* ↑ «Player page at the site of standard.be». Arxivat de l'original el 2020-05-26. [Consulta: 13 gener 2018].
* ↑ Player caps on the site of URBSFA Arxivat 25-5-2011 a Wayback Machine.
# Jesús Iglesias

Jesús Ricardo Iglesias (Pergamino, 22 de febrer de 1922 - Buenos Aires, 11 de juliol del 1995) va ser un pilot de curses automobilístiques argentí que va arribar a disputar curses de Fórmula 1.

## A la F1

Va debutar a la primera cursa de la temporada 1955 (la sisena temporada de la història) del campionat del món de la Fórmula 1, disputant el 22 de febrer del 1922 el GP de l'Argentina al Circuit Oscar Alfredo Galvez.
Jesús Iglesias va participar en una única cursa puntuable pel campionat de la F1, havent de retirar-se per problemes amb la transmissió del seu monoplaça.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | Posició | Punts |
| 1955 | Equip Gordini | Gordini | Gordini | ARG Ret | MON | 500 | BEL | HOL | GBR | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |
# Jetix

Jetix fou una cadena de televisió per cable i satèl·lit d'origen estatunidenc d'entreteniment infantil i juvenil propietat de The Walt Disney Company a través de la seva divisió Disney-ABC Television Group. Transmetia programació animada, així com no-animada de diferents tipus, com ara Jimmy Cool i Power Rangers. La popular sèrie Power Rangers inicia transmissions als Estats Units el 28 d'agost de 1993 a través de Fox Kids, canal nord-americà de la companyia que estava a càrrec de José Mudarra i Luís Francès. El canal va ser eliminat a causa del baix rating que va presentar.
Aquesta cadena va ser fins al 2002 coneguda com a Fox Kids.
Jetix, que als Estats Units era un bloc de programació del canal Toon Disney, va ser retirat i eliminat juntament amb aquest de l'aire i substituït per Disney XD el 13 de febrer de 2009.
Disney XD va arribar a Espanya el 18 setembre 2009 nascuda de la fusió entre Jetix i Toon Disney. És un canal de pagament, propietat de The Walt Disney Company que opera sota la marca internacional Disney XD. El canal està destinat al públic infantil i adolescent, especialment, el masculí d'entre 4 i 18 anys. Va ser llançat en substitució del canal Jetix.
# Jetour X95

El Jetour X95 és un crossover de mida mitjana SUV produït per Chery amb la marca Jetour (divisió de Chery Commercial Vehicle).

## Overview

El X95 es va presentar a l'Auto Shanghai l'abril de 2019. El vehicle de fins a set places es ven a la Xina des del novembre de 2019.
Chery Tiggo 7, Chery Tiggo 8 i Jetour X90 utilitzen la mateixa tecnologia.
El SUV funciona amb un motor de gasolina d'1,5 litres turbo amb una potència de 115 kW (156 CV) o un motor de gasolina d'1,6 litres turbo amb una potència de 145 kW (197 CV).

## Referències

* 1 2 «Chery Flagship SUV Jetour X95 Unveiled At 2019 Shanghai Auto Show» (en anglès), 11-08-2019.
* 1 2 «FormaCar: Chery launches the Jetour X95, a China-only large SUV» (en anglès), 30-11-2019.

## Enllaços externs

* Official website (X95)
# Jaume Crispo

Jaume Crispo fou fill natural de Guillem II Crispo. Va ser governador del ducat de Naxos i de l'Arxipèlag el 1494 al 1496 i va morir el 1505. Va deixar un fill, Antoni Crispo, que fou també governador del ducat.

## Referències

* ↑ «Crispo 1». [Consulta: 1r maig 2021].
# Jeléznia

Jeléznia (en rus: Железня) és un poble de l'óblast de Tula, a Rússia, segons el cens del 2010 tenia 146 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# Joan Orfila Pons

Joan Orfila Pons fou un religiós i polític menorquí, diputat a les Corts Espanyoles durant la restauració borbònica. Fou elegit diputat pel districte de Maó a les eleccions generals espanyoles de 1896. Juntament amb Joan Trémol Faner a les eleccions generals espanyoles de 1881 va donar suport a la candidatura del candidat republicà Rafael Prieto i Caules.

## Referències

* ↑ INTRODUCCIÓ A "INDUSTRIALS, PELLETERS I SABATERS, EN LA INDUSTRIA SABATERA A MENORCA 1855-1922"
# Josep Trias i Travesa

Josep Trias i Travesa (l'Escala, Alt Empordà, 22 de març de 1826 — Barcelona, 16 de febrer de 1886) fou un industrial català.
Estudià magisteri, i amplià estudis de química i agricultura.
Fill de Francesc Trias i Ballescà, administrador de la duana de l'Escala, i d'Antònia Travessa Sellares, tots dos naturals de Barcelona. El seu avi Josep Trias també era administrador de la duana d'Arenys de Mar. L'any 1853 fou nomenat mestre de l'escola pública de nens del Masnou en substitució de Manuel Madorell i Badia, que havia dimitit. Fou mestre al Masnou fins a l'any 1858, quan també dimití.
L'any 1872 obrí al Masnou una indústria de conserves alimentàries, que traslladà més tard a Barcelona, amb el nom de La Productiva Catalana. Inventà un procediment d'envasament i conservació de vegetals que fou premiat amb medalla d'or a l'Exposició Internacional de Viena del 1873. El procediment d'envasament consistia en reduir les verdures i llegums a una centèsima part del seu volum per un procediment de dessecat que li permetia col·locar fins a 20.000 racions en el volum d'1 m³.
Casat amb Manuela Tastàs i Garriga (1831-1884), van ser pares de Francesca, Matilde, Elisa, Marina i Josep Antoni Trias i Tastàs, pintor i extinent d'alcalde de l'Ajuntament de Barcelona.

## Referències

* ↑ Arxiu Diocesà de Girona. L'Escala parròquia de Sant Pere. Llibre de baptismes (1826-1836) pàg.4,
* ↑ Arxiu Municipal contemporani de Barcelona. Registre de defuncions. Any 1886. registre núm.1197.
* ↑ Toran, Rosa. Història Contemporània del Masnou. El Masnou: Ajuntament del Masnou, 2017, p. 267.
* ↑ «Josep Trias i Travesa». Gran Enciclopèdia Catalana. Barcelona: Grup Enciclopèdia Catalana.
* ↑ Enciclopedia universal ilustrada europeo-americana. Madrid: Espasa Calpe, 1985-.
* ↑ «esquela de D.José A. de Trías y Tastás». La Vanguardia, 07-08-1918, pàg. 1.